
1. În baza prevederilor art. 95 din Regulamentul Camerei Deputaţilor, republicat, cu adresa nr. Pl.x. 46 din 9 martie 2011, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă privind înfiinţarea, organizarea şi funcţionarea Consiliului Naţional al Rectorilor din România.

Pentru întocmirea raportului, Comisia a analizat avizul primit de la Comisia juridică, de disciplină şi imunităţi, avizul Consiliului Legislativ, avizul Consiliului Economic şi Social, precum şi Punctul de vedere al Guvernului.

Propunerea legislativă are ca obiect de reglementare înfiinţarea, organizarea şi funcţionarea Consiliului Naţional al Rectorilor din România, ca societate publică independentă, ce cuprinde rectorii instituţiilor de învăţământ superior din România. 

2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi 24 deputaţi, din totalul de 27 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative a participat ca invitat: domnul Andrei Gheorghe Kiraly – secretar de stat în cadrul Ministerului Educaţiei, Cercetării, Tineretului şi Sportului.

5. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este prima Cameră sesizată.


În urma dezbaterii, în şedinţa din 12 aprilie 2011, Comisia a propus, cu unanimitatea voturilor celor prezenţi, adoptarea proiectului de Lege, cu amendamentele din Anexă.

ANEXĂ

I. Amendamente admise

	Nr.

crt.
	Text 

propunere legislativă
	Text propus de Comisie

(autorul amendamentului)
	Motivare

	1.
	Titlul Legii: Lege privind înfiinţarea, organizarea şi funcţionarea Consiliului Naţional al Rectorilor din România
	Text nemodificat
	

	2. 
	CAPITOLUL I

Dispoziţii generale
	Text nemodificat
	

	3.
	Art.1 – (1) Se înfiinţează Consiliul Naţional al Rectorilor din România ca societate publică independentă care cuprinde rectorii instituţiilor de învăţământ superior din România, care au dreptul de a reprezenta instituţiile de învăţământ superior şi de a le proteja interesele.

 (2) Consiliul Naţional al Rectorilor din România, denumit în continuare CNR,  funcţionează ca organism public naţional, cu personalitate juridică de drept public, autonom, neguvernamental, de utilitate publică, independent, apolitic, non-profit şi cu buget propriu de venituri şi cheltuieli.
	Art. 1. – Se înfiinţează Consiliul Naţional al Rectorilor din România, denumit în continuare CNR, ca persoană juridică de utilitate publică, independentă, apolitică, cu buget propriu de venituri şi cheltuieli, non-profit.  
Autor: Comisia.
	Pentru stabilirea corectă a formei de organizare.

	4.
	Art.2 – CNR funcţionează pe baza prevederilor prezentei legi şi a statutului propriu, adoptat de adunarea generală a membrilor şi aprobat prin hotărâre a Guvernului.
	Art.2 – CNR cuprinde rectorii instituţiilor de învăţământ superior acreditate din România şi funcţionează pe baza prevederilor prezentei legi şi a statutului propriu, adoptat de Adunarea Generală. 
Autor: Comisia.
	Pentru stabilirea membrilor CNR şi a modului de funcţionare.

	5.
	Art.3 – Sediul CNR  se stabileşte de către adunarea generală.
	Art.3 – Sediul CNR este situat în municipiul Bucureşti.
Autor: Comisia.
	Pentru orice organism cu personalitate juridică, trebuie specificat unde îşi are sediul, acesta fiind unul din elementele fundamentale ale unei persoane juridice. 

	6. 
	CAPITOLUL II

Terminologie
	Se elimină. 
Autor: Comisia.
	

	7. 
	Art.4 – În sensul prezentei legi, termenii de mai jos au următoarele semnificaţii:

a) Consiliul Naţional al Rectorilor – organism compus din rectorii universităţilor acreditate, constituit ca partener de dialog social cu Guvernul. CNR are dreptul de a reprezenta instituţiile de învăţământ superior şi de a le proteja interesele;

b) instituţie de învăţământ superior – instituţie autorizată sau acreditată să ofere programe de nivel terţiar, finalizate cu diplome şi recunoscute de stat;
c) învăţământ superior – formă de organizare a învăţământului la nivel terţiar care oferă principalele diplome profesionale şi se caracterizează prin îmbinarea învăţământului cu cercetarea fundamentală şi aplicată în activitatea profesorilor şi studenţilor;

d) învăţământ superior de stat – formă de organizare a învăţământului superior în care un număr limitat de locuri de studiu – numerus clausus – este finanţat de la bugetul de stat;

e) rector – persoana care deţine funcţia eligibilă cu cel mai înalt rang dintr-o universitate, răspunzător de toate problemele academice şi administrative. El este reprezentantul legal al universităţii şi ordonator principal de credite.
	Art. 4 - Se elimină.  
Autor: Comisia.

	Definiţiile sunt cuprinse în Legea nr. 1/2011, Legea educaţiei naţionale. 

	8.
	CAPITOLUL III

Atribuţiile CNR
	CAPITOLUL II
Atribuţiile CNR
	Se renumerotează pentru că s-a eliminat capitolul II.  

	9.
	Art.5 – CNR reprezintă universităţile din România la cel mai înalt nivel, în raport cu autorităţile statului, fiind principalul factor de promovare a intereselor universităţilor în raport cu acestea, inclusiv în procesul legislativ care afectează educaţia şi cercetarea.

---
---

--- 
---


	Art. 5 devine art. 4.
Art. 4 - (1) CNR este unul din principalii factori de promovare a intereselor universităţilor în raport cu autorităţile statului, inclusiv în procesul legislativ privind educaţia şi cercetarea. 

(2) CNR are următoarele atribuţii:

a) promovează cooperarea între instituţiile de învăţământ superior;

b) informează instituţiile de învăţământ superior despre politicile de dezvoltare şi domeniile prioritare;

c) oferă consultanţă şi sprijină instituţiile de învăţământ superior în îndeplinirea sarcinilor şi a responsabilităţilor asumate;

d) formulează poziţii şi declaraţii referitoare la învăţământul superior şi politicile de cercetare;

e) reprezintă interesele instituţiilor de învăţământ superior în procesul de elaborare a legislaţiei privitoare la învăţământ;
f) menţine şi încurajează dezvoltarea relaţiilor internaţionale.

(3) CNR poate emite recomandări instituţiilor de învăţământ superior cu privire la elaborarea şi aplicarea politicilor în domeniul învăţământului şi cercetării ştiinţifice.
(4) CNR cooperează cu organizaţiile similare din ţară şi străinătate pentru a promova propriile obiective şi pentru a îndeplini sarcinile şi responsabilităţile asumate.
(5) CNR poate semnala Parlamentului, Guvernului şi organismelor implicate în problematica învăţământului superior, orice aspect cu relevanţă pentru modul de funcţionare al sistemului de învăţământ superior.

(6) CNR are obligaţia de a întări autonomia universitară a instituţiilor de învăţământ superior şi de a le proteja faţă de imixtiuni ce erodează entitatea educativă şi de cercetare.
(7) CNR poate organiza manifestări proprii cu caracter ştiinţific şi/sau  profesional.
(8) În realizarea atribuţiilor sale, CNR se constituie ca un forum al  conducătorilor instituţiilor de învăţământ superior public şi privat, cu scopul de a formula strategii şi pentru a adopta decizii şi rezoluţii potrivit legii.
Autor: Comisia.
	Pentru rigoarea exprimării. 
Pentru claritatea normei.
Pentru claritatea normei.
Pentru rigoarea exprimării.

Pentru claritatea normei. 

Pentru claritatea normei. 

Pentru rigoarea exprimării.


	10.
	Art.6 – (1) Toate instituţiile membre ale CNR conlucrează pentru a-şi îndeplini responsabilităţile asumate în domeniile de predare, cercetare, promovare a tinerilor cercetători şi a specialiştilor, educaţia continuă, transfer tehnologic, schimb de cunoştinţe şi cooperare internaţională.

(2) CNR are următoarele atribuţii:

a)  promovează cooperarea între instituţiile de învăţământ superior;

b) informează instituţiile membre de învăţământ superior despre politicile de dezvoltare şi domeniile prioritare;

c) oferă consultanţă şi sprijină instituţiile de învăţământ superior în îndeplinirea sarcinilor şi a responsabilităţilor asumate;

d) formulează poziţii şi declaraţii referitoare la învăţământul superior şi politicile de cercetare;

e) reprezintă interesele instituţiilor membre de învăţământ superior în procesul de luare a deciziilor publice şi politice;

f) păstrează şi încurajează dezvoltarea relaţiilor internaţionale.

 (3) CNR cooperează cu organizaţiile corespunzătoare din ţară şi străinătate pentru a promova propriile obiective şi pentru a îndeplini sarcinile şi responsabilităţile asumate;

 (4) CNR poate emite recomandări cu privire la orice problemă cu relevanţă pentru modul de funcţionare al sistemului de învăţământ superior Parlamentului, Guvernului şi organismelor implicate în problematica învăţământului superior;

(5) CNR are o poziţie patronală faţă de instituţiile de învăţământ superior şi participă alături de ceilalţi actori sociali la activităţile ce decurg din această situaţie;

(6) CNR are obligaţia de a întări autonomia universitară a instituţiilor de învăţământ superior şi de a le proteja faţă de imixtiuni ce erodează entitatea educativă şi de cercetare;

(7) CNR poate organiza manifestări ştiinţifice şi cu caracter profesional;

(8) Pentru a atinge aceste obiective CNR se constituie ca un forum al  conducătorilor instituţiilor de învăţământ superior public şi privat, cu scopul de a formula strategii şi pentru a adopta decizii şi rezoluţii în sfera definită de reglementările legislative. 
	Se elimină. 
Autor: Comisia.

	Se regăsesc la art. 4. 


	11.
	CAPITOLUL IV

Organizare şi funcţionare
	CAPITOLUL III

Organizare şi funcţionare
	Se renumerotează pentru că s-a eliminat capitolul II.  

	12.
	Art.7 - (1) Conducerea activităţii CNR se asigură de  adunarea generală, prezidiul CNR şi preşedinte.

(2) În prima şedinţă de constituire, CNR îşi alege, prin vot secret, un prezidiu compus din 9-11 membri, iar dintre membrii acestuia se aleg, tot prin vot secret, un preşedinte, 3 vicepreşedinţi şi un secretar general.

(3) Durata mandatului prezidiului coincide cu aceea a rectorilor în funcţie.

(4) Hotărârile CNR se iau cu o majoritate de jumătate plus unu din numărul membrilor săi. Fiecare instituţie de învăţământ superior participă cu un vot. Acesta este exprimat de către rector sau de către reprezentantul mandatat al acestuia.
	Art. 7 devine art. 5.

Art.5 - (1) Conducerea activităţii CNR se asigură de Adunarea Generală, Prezidiul CNR, Biroul Permanent şi preşedinte.

(2) În prima şedinţă de constituire, CNR îşi alege, prin vot secret, un Prezidiu compus din 9-11 membri, iar dintre membrii acestuia, CNR alege, prin vot secret, un preşedinte, 3 vicepreşedinţi şi un secretar general. Preşedintele, vicepreşedinţii şi secretarul general constituie Biroul Permanent. 
(3) Durata mandatului Prezidiului Biroului Permanent coincide cu aceea a rectorilor în funcţie.
(4) Hotărârile CNR se iau cu o majoritate de jumătate plus unu din numărul membrilor săi. Fiecare instituţie de învăţământ superior participă cu câte un vot, exprimat de către rector sau de către reprezentantul mandatat al acestuia.
Autor: Comisia.
	Trebuie menţionat Biroul Permanent, ca şi la art. 13. 

Pentru acurateţea exprimării.  
Prevedere necesară.
Pentru fluenţă în exprimare. 

	13.
	Art.8 - Adunarea generală este forul suprem de conducere, alcătuită din totalitatea membrilor CNR şi are următoarele atribuţii principale:

a) aprobă alegerea organelor de conducere;

b) adoptă statutul CNR precum şi  modificările şi completările ulterioare;

c) aprobă alegerea membrilor CNR, validaţi de prezidiul CNR şi aprobă retragerea calităţii de membru al CNR la propunerea prezidiului CNR;

d) aprobă strategia de dezvoltare şi programul anual de activitate al CNR, prezentate de prezidiu;

e) aprobă darea de seamă anuală privind activitatea CNR, situaţiile financiare anuale şi proiectul de buget;

f) emite hotărâri;

g) adoptă recomandări privind activitatea instituţiilor de învăţământ superior.
	Art. 8 devine art. 6.

Art.6 - Adunarea Generală este forul suprem de conducere al CNR, alcătuit din totalitatea membrilor CNR şi are următoarele atribuţii principale:

a) alege organele de conducere ale CNR;

b) adoptă statutul CNR;

c) aprobă, la propunerea Prezidiului CNR, alegerea membrilor CNR, respectiv retragerea  calităţii de membru al CNR;
d) aprobă strategia de dezvoltare şi programul anual de activitate al CNR, prezentate de Prezidiul CNR;

e) aprobă darea de seamă anuală privind activitatea CNR, execuţia financiară anuală şi proiectul de buget;

f) adoptă recomandări privind activitatea instituţiilor de învăţământ superior.

g) emite hotărâri pentru îndeplinirea atribuţiilor ce îi revin.
Autor: Comisia.
	Pentru rigoare normativă. 

Pentru claritatea textului.
Pentru rigoare normativă.

Pentru păstrarea terminologiei.
Pentru rigoare normativă.

	14.
	Art.9 - Adunarea generală este convocată semestrial, în sesiune ordinară, sau ori de câte ori este nevoie, în sesiune extraordinară, la iniţiativa prezidiului ori la cererea a cel puţin o treime din numărul total al membrilor săi.
	Art. 9 devine art. 7.

Art.7 - Adunarea Generală este convocată semestrial, în sesiune ordinară, sau ori de câte ori este nevoie, în sesiune extraordinară, la iniţiativa Prezidiului CNR ori la cererea a cel puţin o treime din numărul total al membrilor CNR. 
Autor: Comisia.
	Pentru rigoare normativă.

	15.
	Art.10 - (1) Adunarea generală este legal constituită în prezenţa a două treimi din numărul membrilor săi şi adoptă hotărâri valabile cu votul majorităţii simple a membrilor prezenţi. Dacă la prima convocare nu este întrunit cvorumul legal de două treimi din numărul de membri, în termen de 30 de zile se convoacă o nouă adunare generală, care se consideră legal constituită cu prezenţa a mai mult de jumătate din numărul membrilor săi.

(2) Adunarea generală hotărăşte prin vot. Votul secret este opţional şi se decide ad-hoc.
	Art. 10 devine art. 8.

Text nemodificat.
	

	16.
	Art.11 - (1) Prezidiul, constituit din cei 9-11 membri aleşi prin vot secret, are ca principală atribuţie conducerea activităţii în perioada dintre adunările generale.
(2) Atribuţiile prezidiului sunt:

a) coordonează activităţile CNR;

b) propune ordinea de zi şi locul de desfăşurare a sesiunilor CNR;

c) pregăteşte materialele de lucru ale sesiunilor CNR;

d) analizează rapoartele comisiilor de lucru;

e) analizează cererile de primire a noi membri ai CNR.
	Art. 11 devine art. 9.

Art.9 - (1) Prezidiul CNR are ca principală atribuţie conducerea activităţii în perioada cuprinsă între adunările generale ale CNR.
Autor: Comisia.
(2) Text nemodificat.
	Se elimină precizarea privind componenţa prezidiului
Pentru rigoare normativă.

	17.
	Art.12 - Înlocuirea membrilor prezidiului se face la cererea exprimată în scris de către cel puţin 50% din rectori, după procedura alegerilor.
	Art. 12 devine art. 10.

Art.10 - Înlocuirea membrilor Prezidiului CNR se face la cererea exprimată în scris a cel puţin 50% din membrii CNR, potrivit procedurii urmate la alegerea Prezidiului CNR. 
Autor: Comisia.
	Pentru rigoare normativă.

	18.
	Art.13 - Biroul Permanent este format din preşedinte, vicepreşedinţi şi secretarul general şi asigură conducerea operativă a CNR ca organ executiv.
	Art. 13 devine art. 11.

Art.11 - Biroul Permanent este organul executiv ce asigură conducerea operativă a CNR. 
Autor: Comisia.
	Pentru rigoare normativă. 

	19.
	Art.14 - Vicepreşedinţii organizează şi coordonează activitatea comisiilor de lucru ale CNR şi îndeplinesc oricare alte sarcini hotărâte de prezidiu.
	Art. 14 devine art. 12.

Art.12 - Vicepreşedinţii organizează şi coordonează activitatea comisiilor de lucru ale CNR şi îndeplinesc oricare alte sarcini hotărâte de prezidiul CNR.
Autor: Comisia.
	Pentru rigoare normativă.

	20.
	Art.15 - Secretarul general răspunde de documentele CNR, de organizarea sesiunilor acestuia şi ale Biroului Permanent.
	Art. 15 devine art. 13.

Text nemodificat. 
	

	21.
	Art.16 - (1) Preşedintele reprezintă CNR în relaţiile cu terţe persoane fizice şi juridice din ţară şi străinătate având posibilitatea de a delega unele atribuţii.

(2) Un membru CNR poate fi ales în funcţia de preşedinte pentru cel mult două mandate, care pot fi şi succesive.
	Art. 16 devine art. 14.

Art.14 - (1) Preşedintele reprezintă CNR în relaţiile cu terţe persoane fizice şi juridice din ţară şi străinătate şi poate  delega unele atribuţii către vicepreşedinţii CNR.

(2) Un membru al CNR poate fi ales în funcţia de preşedinte pentru cel mult două mandate, care pot fi şi succesive.
Autor: Comisia.
	Pentru claritatea normei.
Pentru rigoare normativă.

	22.
	Art.17 - La sediul CNR va funcţiona un secretariat executiv, având 1-2 funcţionari cu următoarele atribuţii: 

a) redactarea finală şi difuzarea materialelor ce vor fi discutate în sesiunea CNR;

b) prelucrarea materialelor comisiilor de lucru;

c) convocarea plenului CNR şi a Biroului Permanent;

d) rezolvarea problemelor curente.
	Art. 17 devine art. 15.

Art.17 - La sediul CNR funcţionează un secretariat executiv, format din minimum 5 persoane, între care un jurist şi un economist, cu următoarele atribuţii: 
a) redactarea şi difuzarea materialelor discutate în sesiunile CNR;

b) Text nemodificat.
c) efectuarea operaţiunilor financiar-contabile curente;

d) efectuarea corespondenţei, a convocărilor şi a altor probleme de secretariat.
Autor: Comisia.
	Respectarea normelor de tehnică legislativă 
Pentru a specifica cu claritate statutul personalului secretariatului executiv al CNR.  


	23.
	Art.18 - Procesul verbal şi principalele documente rezultate în urma desfăşurării sesiunii vor fi semnate de către toţi membri Biroului Permanent.
	Art. 18 devine art. 16.

Art.16 - Procesul verbal şi principalele documente rezultate în urma desfăşurării sesiunilor CNR sunt semnate de către toţi membrii Biroului Permanent.
Autor: Comisia.
	Respectarea normelor de tehnică legislativă.

	24.
	Art.29 - Hotărârile importante ale CNR vor fi înaintate, în scris, Parlamentului, Guvernului şi organismelor naţionale implicate în problematica învăţământului superior şi pot fi date publicităţii.
	Art. 29 devine art. 17.

Art. 17 - Adunarea Generală a CNR stabileşte care dintre hotărârile CNR  sunt înaintate, în scris, Parlamentului, Guvernului şi organismelor naţionale implicate în problematica învăţământului superior. Acestea pot fi date şi publicităţii, cu acordul Adunării Generale a CNR. 
Autor: Comisia.
	Respectarea normelor de tehnică legislativă.
Specificat în ce condiţii pot fi date publicităţii hotărârile importante ale CNR.  
Pentru evitarea confuziilor de interpretare. 

	25.
	Art.20 - Sesiunile CNR nu sunt publice. Eventualii invitaţi sunt aprobaţi de către Biroul Permanent.
	Art. 20 devine art. 18.

Art.18 - Sesiunile CNR nu sunt publice. Participarea invitaţilor este aprobată de către Biroul Permanent.
Autor: Comisia.
	

	26.
	Art.21 - Locul de desfăşurare a sesiunii CNR şi proiectul ordinii de zi sunt stabilite, la propunerea Biroului Permanent, în sesiunea anterioară celei în curs de desfăşurare, luând în considerare ofertele membrilor CNR.
	Art. 21 devine art. 19.

Text nemodificat.
	

	27.
	CAPITOLUL V

Comisiile de lucru
	CAPITOLUL IV

Comisiile de lucru
	Se renumerotează pentru că s-a eliminat capitolul II.  

	28.
	Art.22 - Comisiile de lucru ale CNR şi principalele atribuţii ale acestora sunt:

a) Comisia pentru învăţământ: reţeaua învăţământului superior, cifrele de şcolarizare, modalităţile de selecţionare a candidaţilor la învăţământul superior, planurile de învăţământ, statele de funcţii, învăţământul postuniversitar, doctoratul etc.
b) Comisia pentru calitate şi evaluare: evaluarea universităţilor;
c) Comisia pentru cercetare ştiinţifică şi dotare: organizarea cercetării ştiinţifice şi dotarea în învăţământul superior etc.
d) Comisia pentru probleme sociale şi de buget: statutul personalului didactic, al studenţilor şi al personalului auxiliar, defalcarea bugetului etc.
e) Comisia pentru probleme legislative şi reglementări: redactarea materialelor cu caracter legislativ şi a regulamentelor academice de impact naţional; 

f) Comisia pentru relaţii internaţionale: relaţiile instituţiilor de învăţământ româneşti cu universităţi străine şi cu diverse organisme şi instituţii internaţionale.
	Art. 22 devine art. 20.

Art.20 - Comisiile de lucru ale CNR şi principalele atribuţii ale acestora sunt:

a) Comisia pentru învăţământ: recomandă politici privind reţeaua învăţământului superior, cifrele de şcolarizare, modalităţile de selecţionare a candidaţilor la învăţământul superior, planurile de învăţământ, statele de funcţii, învăţământul postuniversitar, doctoratul. 
b) Comisia pentru calitate şi evaluare: colaborează cu organismele abilitate potrivit legii la evaluarea universităţilor;

c) Comisia pentru cercetare ştiinţifică şi dotare: colaborează cu organismele abilitate potrivit legii în vederea organizării cercetării ştiinţifice şi dotării în învăţământul superior;
d) Comisia pentru probleme sociale şi de buget: colaborează cu organismele abilitate potrivit legii în ceea ce priveşte aspectele referitoare la statutul personalului didactic şi al personalului auxiliar, statutul  studenţilor şi  bugetul educaţiei şi cercetării;
e) Comisia pentru probleme legislative şi reglementări: colaborează cu Ministerul Educaţiei, Cercetării, Tineretului şi Sportului în redactarea propunerilor legislative şi a proiectelor de regulamente academice de impact naţional; 

f) Comisia pentru relaţii internaţionale: colaborează cu universităţi străine, cu diverse organisme şi instituţii internaţionale în ceea ce priveşte relaţiile instituţiilor de învăţământ naţionale cu acestea. 
Autor: Comisia.


	

	29.
	Art.23 - În prima şedinţă de după constituire sunt aprobate comisiile de lucru. Fiecare membru al CNR optează pentru poziţia de membru într-o singură comisie, iar fiecare vicepreşedinte pentru poziţia de organizator şi coordonator la 1-2 comisii.
	Art. 23 devine art. 21.

Art.21 - În prima şedinţă de după constituirea CNR sunt aprobate comisiile de lucru. Fiecare membru al CNR optează pentru poziţia de membru într-o singură comisie, iar fiecare vicepreşedinte pentru poziţia de organizator şi coordonator a 2 comisii.
Autor: Comisia.
	Pentru precizie. 

	30.
	Art.24 - Comisiile de lucru îşi desfăşoară activitatea în plen sau pe grupuri de lucru, la convocarea sau în prezenţa vicepreşedintelui coordonator.
	Art. 24 devine art. 22.

Art.22 – (1) Comisiile de lucru îşi desfăşoară activitatea în plen sau pe grupuri de lucru, la convocarea vicepreşedintelui coordonator.
(2) Prezenţa vicepreşedintelui coordonator la lucrările comisiilor de lucru este obligatorie. 
Autor: Comisia.
	Modalitatea de convocare a comisiilor nu poate fi reglementată în cuprinsul aceleiaşi norme care stabileşte condiţia prezenţei vicepreşedintelui la lucrările comisiilor. 

	31.
	Art.25 - Competenţa comisiilor de lucru poate fi modificată anual, respectându-se prevederile Art. 23.
	Art. 25 devine art. 23.

Art.23 - Componenţa comisiilor de lucru poate fi modificată anual, respectându-se prevederile art. 21.
Autor: Comisia.
	

	32.
	CAPITOLUL VI

Finanţarea Consiliului Naţional al Rectorilor
	CAPITOLUL V

Finanţarea Consiliului Naţional al Rectorilor
	Se renumerotează pentru că s-a eliminat cap. II.  

	33.
	Art.26 - Finanţarea se asigură pe baza cotizaţiilor anuale ale membrilor CNR, donaţii, sponsorizări, şi alte surse legal constituite.
	Art. 26 devine art. 24.

Art.24 - Finanţarea CNR se asigură pe baza cotizaţiilor anuale ale membrilor CNR, precum şi prin donaţii, sponsorizări şi alte surse legal constituite.
Autor: Comisia.
	Pentru claritate. 



	34.
	Art.27 - Membri CNR vor plăti, din bugetul instituţiei pe care o reprezintă, o cotizaţie anuală, până la data de întâi aprilie. Cuantumul acestei cotizaţii este egal cu salariul brut de profesor universitar cu vechime maximă.
	Art. 27 devine art. 25.

Art.25 - Din bugetul instituţiei pe care o reprezintă, membrii CNR plătesc anual, până la data de întâi aprilie, cotizaţia de membru. Cuantumul acestei cotizaţii este egal cu salariul brut de profesor universitar cu vechime maximă.
Autor: Comisia.
	Respectarea normelor de tehnică legislativă.
Pentru claritate. 

	35.
	Art.28 - Cotizaţiile şi eventualele donaţii şi sponsorizări vor putea fi folosite numai pentru scopurile propuse de CNR şi fără a exista posibilitatea de favorizare a vreunui membru CNR.
	Art. 28 devine art. 26.

Art.26 - Cotizaţiile şi eventualele donaţii şi sponsorizări sunt folosite numai pentru scopurile propuse de CNR, fără a exista posibilitatea de favorizare a vreunui membru CNR.
Autor: Comisia.
	Respectarea normelor de tehnică legislativă.

	36.
	CAPITOLUL VII

Dispoziţii finale
	CAPITOLUL VI

Dispoziţii finale
	Se renumerotează pentru că s-a eliminat cap. II.  

	37.
	Art.29 - Statutul CNR este aprobat şi poate fi modificat cu o majoritate de cel puţin jumătate plus unu din numărul membrilor săi. Cererile de modificare trebuie să fie formulate de cel puţin 30% din numărul membrilor CNR.
	Art. 29 devine art. 27.

Art.27 Text nemodificat.
	Pentru corelare cu art. 2. 

	38.
	Art.30 - Numărul membrilor CNR poate fi modificat, în cadrul sesiunilor ordinare, în funcţie de cererile solicitanţilor şi cu aprobarea a cel puţin jumătate plus unu din numărul membrilor CNR.
	Art. 30 devine art. 28.

Art.28 – Numărul membrilor CNR poate fi modificat, în cadrul sesiunilor ordinare ale Adunării Generale, în funcţie de cererile solicitanţilor şi cu aprobarea a cel puţin jumătate plus unu din numărul membrilor CNR.
Autor: Comisia.
	Pentru precizie. 

